# MØTEREFERAT SamUT

|  |  |  |
| --- | --- | --- |
| **Møtedato** | **Tid** | **Møtested** |
| 22.03.2023 | 10:00– 15:00 | Radisson Hotel & Conference Centre Oslo Airport |
| **Deltakere** | Bente Øvensen, Jan Robert Johannessen, Egil Rasmussen, Anne Marit Rennemo, Atle Kristoffer Betten, Styrk Grimstad, Kjetil Axelsen, Torolf Slettevoll, Peter Dortch Holmes, Gunn Holm Sørensen, Jeanette Wiger, Runar Erstad Slethei, Ingunn Lauritsen (for Aslaug Skarsaune Svenning) Annebeth Askevold, Marianne Sætehaug, Ronny Holten Olsen, Kristin Steigedal Wendelbo, Ragnhild Maske, Ståle L. Tunang-Nybakk, Linn Eidem (observatør), Jørgen Worum (observatør), Stian Berg (på sak), Sigurd Ringbakken (på sak), Ketil Parow (på sak), Jon Tysdahl (på sak) | |
| **Fravær** | Aslaug Skarsaune Svenning, Heidi Slagsvold, Nina Tranø | |
| **Referent** | Ståle L. Tunang-Nybakk | |

|  |  |  |
| --- | --- | --- |
| **Sak** |  | **Ansvar** |
|  | **Velkommen**  Nye deltagere  Møtereferat for SamUT 30.11 er publisert på <https://www.nhn.no/samhandlingsplattform/samut>.  Eventuelt   * Nytt behov for Status på henvisning * Ønske om representant fra Helseplattformen i SamUT   Møtetidspunkt i 2023: 14.6, 20.9, 6.12. Møtene holdes fortrinnsvis på Gardermoen. | **Norsk helsenett**  **v/Marianne Sætehaug** |
|  | **Status pågående oppgaver**  Svar på utskrivningsklar pasient  Så langt er det enighet om at man bør bygge videre på pleie- og omsorgsmeldinger revidert I 2022, som beskriver meldingsflyt mellom kommune og spesialisthelsetjeneste. Herunder Helsefaglig dialog med egnet bruk av koder. Dette forutsetter bredding av Helsefaglig dialog. Det jobbes videre med behovet. | **Direktoratet for e-helse**  **v/Annebeth Askevold** |
|  | Samhandling med barn som pårørende  Det er stort behov for veiledning/rutine. Så langt virker det avklart at det ikke er anledning til å opprette journal på barnet hos sykehuset, da det ikke ytes helsehjelp. Norsk helsenett kartlegger videre ulike eksisterende rutiner. Disse kan danne grunnlag for eksempler på bruk, som kan drøftes videre med Helsedir. | **Norsk helsenett**  **v/Marianne Sætehaug** |
| **01/2023** | **Datadeling DHO**  *Se egen presentasjon*  Datadeling blir en ny samhandlingsform, som i helsesektoren er i sin spede start. Målet med tiltaket er å støtte opp under eksisterende prosjekter i sektoren for å høste læring. Tanken er også å ta i bruk tillitsrammeverket for en mest mulig generisk deling av helsedata.  Datadeling skal prøves ut med måledata innhentet gjennom digital hjemmeoppfølging, som videre skal gjøres tilgjengelig for fastleger og sykehus gjennom integrasjon direkte i journalsystemene til konsument, og gjenbruk av støttefunksjoner som API management, tillitsrammeverk og –tjenester, samt forhold til innbygger.  Det gjøres en stegvis utprøving, i første omgang med utprøving i Bodø og Oslo kommune, for å få erfaring med løsningen. Deretter bygges løsningen videre ut, basert på konkrete behov.  Norsk helsenett er i gang med dialog med leverandører.  Det skal jobbes videre med avtalebasert utprøving, og en databehandlerkjede (fra én kommune til definert gruppe), og det skal jobbes videre med arkitektur for å dele data.  **Vedtak:**  Til orientering | **Norsk helsenett**  **v/Stian Berg og**  **Sigurd Ringbakken** |
| **02/2023** | **Oppsummering fra leverandørmøte og Samhandlingsdagen**  *Se egen presentasjon*  Norsk helsenett gikk kort igjennom saker fra leverandørmøte 16. februar og Samhandlingsdagen 7. mars.  **Vedtak:**  Til orientering | **Norsk helsenett**  **v/Ragnhild Maske** |
| **03/2023** | **Orientering Direktoratet for e-helse**  *Se egen presentasjon*  Direktoratet for e-helse orienterte om European Health Data Space og oppdateringer i Referansekatalogen.  Det ble informert om pågående høring om "Samarbeidsavtaler mellom kommuner og helseforetak".  Høring om samarbeidsavtaler mellom kommuner og sykehus. Direktoratet for e-helse vil gi sitt svar, men se gjerne på underlaget. Lenke er sendt ut før møtet.  **Vedtak:**  Til orientering | **Direktoratet for e-helse**  **v/Annebeth Askevold** |
| **04/2023** | **Kort orientering om EDI**  *Se egen presentasjon*  Det ble orientert om Norsk helsenett sine tanker om modernisering av domenet meldingsutveksling. Leverandører og sektoren må involveres i arbeidet med modernisering og det er viktig at Norsk helsenett har dialog med relevante aktører. Målet med moderniseringen er forenkling og økt kvalitet. Terskelen for å ta i bruk meldingsutveksling må senkes, blant annet for at nye aktører skal kunne komme i gang.  Norsk helsenett presenterer flere aktuelle tiltak for modernisering som er til vurdering. SamUT-deltagerne ønsker ytterligere presentasjon i eget møte.  **Vedtak:**  Norsk helsenett inviterer deltagerne i SamUT til eget møte med modernisering av meldingsutveksling som tema. | **Norsk helsenett**  **v/Ketil Parow og**  **Jon Tysdahl** |
| **05/2023** | **Robust adressering med god kvalitet i Adresseregisteret - Hvordan oppnår vi dette?**  *Se egen presentasjon*  Direktoratet for e-helse presenterte krav og retningslinjer, samt prinsipper for robust adressering i meldingsutveksling. Det ble gitt eksempler, som grunnlag for diskusjon av hvordan man kan motivere til bruk av tjenestebasert adressering.  Det ble gitt tilbakemeldinger om viktigheten av fokus på meldingsutveksling og å øke kvaliteten i den kanalen vi har.  Det er behov for tydelige rammer og retningslinjer for adressering, og det må være enkelt å forstå hvilke adresser som skal benyttes.  Det er ønske om bedre søkemuligheter i Adresseregisteret. Et eksempel på behov hos fastleger er å kunne søke i et geografisk område etter type tjenester, før henvisning.  Det er ønske om at Fastlegeknappen tas i bruk nasjonalt. Det er ikke alle systemer som har støtte for denne funksjonaliteten.  **Vedtak:**  Direktoratet for e-helse tar med innspill i videre arbeid. | **Direktoratet for e-helse**  **v/Annebeth Askevold** |
| **06/2023** | **Elektroniske meldinger og vedlegg**  *Se egen presentasjon*  KS e-Komp Midt-Norge tok i sin presentasjon for seg temaet elektroniske meldinger, normeringsnivå og vedlegg. Med utgangspunkt i bruk av vedlegg ble det gått i dybden på utfordringer, tidstyver og gevinster. Med dette som grunnlag ønsker KS e-komp en diskusjon, refleksjon og avklaring på hvem som gjør hva videre for å levere vedleggsfunksjonalitet.  Oslo Kommune peker på at de tidligere var i gang med å få på plass vedlegg til forespørsel, men dette ble stoppet på grunn av planer om Helsefaglig dialog.  Det er ønske om Helsefaglig dialog, men nasjonal koordinert innføring ble stoppet. Oversikt over hvem som kan hva mangler. Det ansees ikke som gjennomførbart å løse dette med bilaterale avtaler. Det stilles spørsmål ved om dette allikevel kan gjennomføres lokalt og regionalt.  Bruk av Helsefaglig dialog stiller krav til at leverandørene må utvikle støtte. Det er ønske om at det stilles krav til leverandørene, og at det settes frist for når dette skal være klart. Det stiller også krav til beskrivelse av endring, prosesser, arbeidsflyt, opplæring, osv.  **Vedtak:**  SamUT ber Direktoratet for e-helse og Norsk helsenett vurdere hvordan Helsefaglig dialog kan løftes. | **KS e-komp Midt-Norge**  **v/Atle Betten** |
| **07/2023** | **Status utprøving Pasientens prøvesvar**  *Se egen presentasjon*  Det ble ikke tid til saken, men presentasjonen sendes ut med referatet. |  |
|  | **Eventuelt** |  |
|  | **Nytt behov for Status på henvisning**  Helse Vest tok opp behovet for status på henvisning når pasient ikke har møtt til første kontakt. Dette er særlig relevant innen rus og psykiatri, der pasienten ofte ikke møter til første avtale. Dette kan meldes tilbake til henviser med knytning til henvisning, gjennom bruk av status på henvisning. Henviser kan deretter iverksette nødvendige tiltak.  Helse Nord orienterte om status for utprøving av status på henvisning i DIps Arena.  SamUT støtter at man ser videre på dette behovet, og om det kan løses med status på henvisning.  **Vedtak:**  Helse Vest bes gå mer i dybden og sende inn saken som nytt behov til Direktoratet for e-helse. | **Helse Vest**  **v/Runar Erstad Slethei** |
|  | **Ønske om representant fra Helseplattformen I SamUT**  Helseplattformen er en relevant deltager i SamUT, og det ble diskutert om de skal inviteres inn som deltager. Det var ingen motforestillinger mot dette.  **Vedtak:**  Norsk helsenett tar kontakt med Helseplattformen og inviterer de inn i SamUT. | **Norsk helsenett**  **v/ Ståle Tunang-Nybakk** |